Paar aastat tagasi tegin pisikesele vennatütrele kaks kübarat. Ühe roosa ja teise valge.  Roosa õnnestus paremini kuna see oli ühe ajakirjas "Pere ja Kodu" ilmunud õpetuse järgi tehtud. Valge on omalooming.  Materjaliks oli vana nõukaaegne iiris-niit. Roosale heegeldasin küljele ka väikese lille, mis andis kübarale pisut ilmet juurde.  Väike Lisette  kandis kübaraid hea meelega.